ananddey/assamese-wiki-corpus huggingface dataset:
দ্ৰৌপদী (১৯৩১ চলচ্চিত্ৰ)

দ্ৰৌপদী' ভাৰতীয় চলচ্চিত্ৰৰ ১৯৩১ চনত মুক্তি পোৱা এখন সবাক ছবি। ভাৰতৰ প্ৰথমখন টকী আলম আৰা (১৯৩১) মুক্তিৰ পিছত আৰ্দেশিৰ ইৰানীৰ ইম্পেৰিয়েল ফিল্ম কোম্পানীয়ে নিৰ্মাণ কৰা এই ছবিখন আছিল বৃহৎ বাজেটৰ পৌৰাণিক প্ৰযোজনা। ইয়াৰ পৰিচালক আছিল ভাগৱতী প্ৰসাদ মিশ্ৰ, যিয়ে ফটোগ্ৰাফাৰ আৰু চিত্ৰশিল্পী হিচাপে নিজৰ নাম উজলাইছিল আৰু ইৰানীৰ সৈতে তেওঁৰ ষ্টাৰ, মেজেষ্টিক, ৰয়েল আৰু ইম্পেৰিয়েল ষ্টুডিঅ'ত কাম কৰিছিল। ব্যাসদেৱৰ মহাভাৰতৰ পৰা কাহিনী অভিযোজন আৰু চিত্ৰনাট্য মিশ্ৰৰ আছিল। তাৰকা অভিনেতাসকলৰ ভিতৰত আছিল কৰ্ণৰ চৰিত্ৰত অভিনয় কৰা পৃথ্বীৰাজ কাপুৰ, দ্ৰৌপদীৰ চৰিত্ৰত সুধাবালা আৰু কৃষ্ণৰ চৰিত্ৰত খলিল। বাকী অভিনেতাসকলৰ ভিতৰত আছিল হাদি, এলিজাৰ, ৰুস্তম ইৰানী আৰু জিল্লুবাই। চিনেমেটোগ্ৰাফাৰ আছিল আদি ইৰানী।

মহাভাৰতৰ এটা খণ্ডৰ আধাৰত নিৰ্মিত এই ছবিখনত দুৰ্যোধনে হস্তিনাপুৰ দখল কৰাৰ পৰিকল্পনা আৰু পৰৱৰ্তী সময়ত দ্ৰৌপদীৰ বস্ত্ৰ হৰণ কৰি পাণ্ডৱক লজ্জিত কৰাৰ প্ৰচেষ্টাক প্ৰদৰ্শন কৰা হৈছিল।

ভাৰতীয় চলচ্চিত্ৰত দ্ৰৌপদী

নাৰীৰ প্ৰসংগত হিন্দু পৌৰাণিক কাহিনীৰ ব্যৱহাৰ, বিংশ শতিকাৰ আৰম্ভণিতে নিৰ্মিত বেছিভাগ ছবিৰে এটা সাধাৰণ বৈশিষ্ট্য আছিল। লেখক প্ৰেম চৌধৰীৰ মতে, ১৯১৬ চনৰ পৰা ১৯৪৪ চনৰ ভিতৰত প্ৰায় এঘাৰবাৰ ছবিত দ্ৰৌপদীৰ উল্লেখ কৰা হৈছিল।

তথ্য সংগ্ৰহ

বাহ্যিক সংযোগ

শ্ৰেণী:হিন্দু পৌৰাণিক চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:১৯৩১ বৰ্ষৰ চলচ্চিত্ৰ
ইউৰিনম (অ'চেনিড)

ইউৰিনম (/jʊˈrɪnəmiː/; প্ৰাচীন গ্ৰীক: Εὐρυνόμη, ইংৰাজী: Eurynome) গ্ৰীক শ্ৰুতিকথাত বৰ্ণিত এগৰাকী দেৱী৷ ধ্ৰুপদী পেলোপনেছাছৰ নেডা আৰু লাইমেক্স নামৰ নদীৰ সংগমৰ ওচৰৰ এখন অভয়াৰণ্যত তেওঁক পূজা কৰা হৈছিল। জলপৰী সদৃশ মূৰ্তি এটাই তেওঁক প্ৰতিনিধিত্ব কৰিছিল। গ্ৰীক ভ্ৰমণকাৰী পৌছানিয়াছৰ তথ্য অনুসৰি পৰম্পৰাগত গ্ৰীক কবিতাত তেওঁক অ'চেনিড বা "সাগৰৰ কন্যা"ৰ বুলি চিনাক্ত কৰা হৈছিল।

কিংবদন্তি

মহাকাব্যিক পৰম্পৰাত ইউৰিনম আছিল এগৰাকী জ্যেষ্ঠ অ'চেনিড, অৰ্থাৎ অ'চেনাছ আৰু টেথিছৰ কন্যা। ইউৰিনম আছিল জ্যুছৰ তৃতীয় পত্নী আৰু অনুগ্ৰহ আৰু সৌন্দৰ্য্যৰ দেৱী চাৰিটেছসকলৰ মাতৃ।

যেতিয়া এটা পংগু সন্তান জন্ম দিয়াৰ বাবে বিতৃষ্ণাত ভুগি দেৱী হীৰাই হেফেষ্টাছক অলিম্পাছৰ পৰা নিক্ষেপ কৰিছিল, তেতিয়া তেওঁক ইউৰিনম আৰু থেটিছে উদ্ধাৰ কৰিছিল। ইউৰিনম আৰু থেটিছে স্বৰ্গৰ পৰা পতনৰ পিছত পৃথিৱীক আগুৰি থকা অ'চেনাছৰ (সাগৰ) পাৰত হেফেষ্টাছ দেৱতাক স্তনপান কৰাইছিল। ইউৰিনোমৰ কন্যা চাৰিটেছ পিছলৈ হেফেষ্টাছৰ পত্নী হৈছিল।

একে নামৰ আন এগৰাকী ইউৰিনমক টাইটানছৰ ৰাণীৰ সৈতে ওতঃপ্ৰোতভাৱে চিনাক্ত কৰা হৈছে। এই ইউৰিনম আছিল এগৰাকী আৰম্ভণিৰ টাইটান ৰাণী যিয়ে তেওঁৰ স্বামী অফিয়নৰ কাষত অলিম্পাছত শাসন কৰিছিল। ক্ৰণচ আৰু ৰীয়াই এই যুটিটোৰ সৈতে সিংহাসনৰ বাবে মল্লযুঁজ কৰিছিল আৰু তেওঁলোকক পৃথিৱীয়ে আগুৰি থকা অ'চেনাছত পেলাই দিছিল।

তথ্য সংগ্ৰহ

শ্ৰেণী:গ্ৰীক কিংবদন্তি
মৌন ওঁঠ মুখৰ হৃদয়

মৌন ওঁঠ মুখৰ হৃদয়, এখন য়েছে দৰজে ঠংচিৰ দ্বাৰা ৰচিত উপন্যাস। প্ৰথম প্ৰকাশ ২০০১ চন। গ্ৰন্থখনে সাহিত্য অকাডেমি বঁটা লাভ কৰে ২০০৫ চনত।

উদ্ধৃতি সমূহ

এই বহল নীলা আকাশৰ তলত, সু-উচ্চ এই চাকু পাহাৰৰ বুকুত আজিৰ পৰা এটা নতুন জীৱন আৰম্ভ হল। ইয়াত সকলেৱেই অঘৰী, সকলেৱেই চৰাইৰ দৰে মুক্ত। কাৰো ইয়াত মাক-ডেউতাক নাই, কাৰো অভিভাৱক নাই, নাই সমাজৰ কটকটীয়া বান্ধোন। দলৰ প্ৰায়ভাগ মানুহেই যৌৱনৰ বলিয়া বতাহত উৰিফুৰা চঞ্চল ডেকা-গাভৰু। অবিবাহিত। মনৰ বান্ধোন চিঙি সিহঁতে যিমান পাৰে সিমান সুখ বুটলিব; হাঁহি-তামচা-ফূৰ্টি কৰিব, প্ৰাণ ভৰি দেহ আৰু মনৰ ভালপোৱা উপভোগ কৰিব।

এই ডনি পলৰ পৃথিৱীখনত আমাৰ বাংনিসকলৰ বাহিৰেও যে আৰু কিমান বিচিত্ৰ জাতিৰ মানুহ আছে, ইয়ালৈ অহাৰ আগতে মই কল্পনাও কৰিব পৰা নাছিলোঁ। মই ভাবিছিলোঁ পৃথিবীখনত আমাৰ বাংনি আৰু চুলুং মানুহখিনিহে আছে।

একেখন পাহাৰতে থাকিও এতিয়াও ইটো জনজাতিয়ে সিটো জনজাতিক চিনি নাপায়, চিনিপালেও যুগ যুগৰ পৰা সিহঁতৰ মাজৰ শত্ৰুতাৰ কাৰনে এতিয়াও ইটোৱে সিটোক সন্দেহৰ চকুৰে চায়, আগবাঢ়ি আহি মিলিব নোখোজে, একেলগে থাকিব নিবিচাৰে, একেলগে কাম কৰিব নিবিচাৰে। এই ৰাস্তাৰ নিৰ্মাণৰ সময়ত আমি বেলেগ বেলেগ জনজাতিক একে লগে ৰাখি একেলগে কাম কৰাই সিহঁতৰ পৰস্পৰৰ ওপৰত থকা সন্দেহ গুছাৰ লাগিব, সিহঁতৰ মাজত মিলা-প্ৰীতিৰে ভাই-বন্ধু সম্পৰ্ক গঢ়ি তুলিব লাগিব।

আমি সকলোৱে মিলি বনাই থকা এই ৰাস্তাটোৱে যেনেকৈ পাহাৰৰ লগত ভৈয়ামক লগ লগাই দিব, ঠিক তেনেকৈ তহঁতৰ ট্ৰাইবেল মানুহবিলাকৰ মনকো একেলগ কৰি, একে জাতি কৰি একে মানুহ নিচিনা কৰিব। আমি জানিছে তহঁতে একে পাহাৰীয়া মানুহ হলেও এক দুচৰা লগত ভালদৰে নাই জানিছে। ৰাস্তা হৈ গলে তোমাৰ বিলাক এক দুচৰাৰ লগত জানিবলৈ, এক দুচৰাৰ ওচৰত অহা-যোৱা কৰিবলৈ, বেপাৰ-বাণিজ্য কৰিবলৈ বহুত বহুত সুবিধা পাব।

কেতিয়াবা মনটো ইমান ভাল লাগে যে পৃথিবীখনত দুখ বোলা বস্তু এটা যে আছে সেই কথা মই সম্পূৰ্ণ পাহৰি যাওঁ। কেতিয়াবা মনটো ইমান বিমৰ্ষ হৈ পৰে যে জীয়াই থকাৰ হেঁপাহ একেবাৰে নাইকীয়া হৈ যায়।

এই পথ নিৰ্মাণ প্ৰক্ৰিয়া শেষ হলে, ভৈয়ামৰ সৈতে পাহাৰ সংলগ্ন হলে, শিক্ষাৰ পোহৰ বিলাবলৈ, জনজাতীয় মানুহৰ স্বাস্থ্যৰ সেৱা কৰিবলৈ, সিহঁতৰ উন্নতিৰ হকে, সিহঁতৰ মঙ্গল কাৰ্যৰ বাবে বহুতো ভাল ভাল মানুহ আহিব এই বাটেদি। কিন্তু লগতে এই বাটেদি আহিব অসংখ্য শোষণ কাৰীৰ দল। আহিব চোৰ ডকাইত, মুখা পিন্ধা ভদ্ৰলোক। এদিন এই পাহাৰৰ মাজতো বিৰাজ কৰিব অশান্তি অশন্তোষ। বাহিৰা কৃষ্টি, সংস্কৃতি, ভাষা, সাজ-পাৰ, ৰীতি-নীতিৰ আক্ৰমনত ইয়াৰ জনজাতীয় কৃষ্টি সংস্কৃতি লোপ পাব, সাজ-পাৰ নাইকিয়া হব, নিজৰ ধৰ্ম নিঃশেষ হব, ভাষা লোপ পাব। সংখ্যাগৰিষ্ঠ জাতিৰ লগত তিষ্ঠিব নোৱাৰি সংখ্যালঘু জনজাতি বিলাক প্ৰায় নিঃশেষ হৈ যাব।

সমাজৰ প্ৰাচীৰখন বোধকৰো চাকু পাহাৰখনতকৈ ডাঙৰ, কঠিন। চাকু পাহাৰৰ বুকু কাটি বাট নিৰ্মাণ কৰিব পাৰি, কিন্তু সমাজৰ প্ৰাচীৰ ভেদি বাট নিৰ্মাণ কৰিব নোৱাৰি।

উৎস

শ্ৰেণী:সাহিত্য অকাডেমী বঁটা বিজয়ী গ্ৰন্থ
জয়ন্ত তালুকদাৰ

জয়ন্ত তালুকদাৰ অসমৰ এজন আৰ্চাৰী খেলুৱৈ (ধনুৰ্বিদ)। ২০১২ চনৰ লণ্ডন অলিম্পিকলৈ নিৰ্বাচিত হোৱা তেওঁ একমাত্ৰ ভাৰতীয় পুৰুষ আৰ্চাৰ।

জন্ম

জয়ন্ত তালুকদাৰৰ জন্ম হয় ১৯৮৬ চনৰ ২ মাৰ্চত গুৱাহাটীত। দেউতাক ৰঞ্জন তালুকদাৰ। মাক-দেউতাকৰ তেওঁ কনিষ্ঠতম সন্তান।

আন্তঃৰাষ্ট্ৰীয় আৰ্চাৰী

আন্তঃৰাষ্ট্ৰীয় প্ৰতিযোগিতাত তেওঁ প্ৰথম আত্মপ্ৰকাশ কৰে ২০০৩ চনত য়েংগ'নত অনুষ্ঠিত হোৱা এছিয়ান চেম্পিয়নশ্বিপত। ২০০৪ চনত জুনিয়ৰ বিশ্ব আৰ্চাৰী চেম্পিয়নশ্বিপত ভাৰতীয় দলে ৰূপৰ পদক লাভ কৰে। তেওঁ ভাৰতীয় দলৰ ভিতৰত সৰ্বাধিক স্ক'ৰ অৰ্জন কৰে আৰু বিশ্ব আৰ্চাৰী চেম্পিয়নশ্বিপৰ ইতিহাসত ভাৰতে এইবাৰেই প্ৰথম পদক লাভ কৰে। )
}

আন্তঃৰাষ্ট্ৰীয়

চন প্ৰতিযোগিতাৰ নাম প্ৰতিযোগিতাৰ ঠাই পদক
২০০৩ এছিয়ান চেম্পিয়নশ্বিপ য়েংগ'ন (ম্যানমাৰ) ৰূপ (দলীয়)

তথ্য উৎস

বাহ্যিক সংযোগ

You Tube - Portrait Archer - Jayanta Talukdar (IND)

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:ভাৰতৰ ধনুৰ্বিদ
শ্ৰেণী:ভাৰতীয় অলিম্পিক প্ৰতিযোগী‎
শ্ৰেণী:অৰ্জুন বঁটা বিজয়ী
ডৰ্জি ৱাংমো ৱাংচুক

ডৰ্জি ৱাংমো ৱাংচুক ভূটানৰ ৰাণী-মাতা (Gyalyum Kude)। তেওঁ ভূটানৰ প্ৰাক্তন ৰজা জিগ্মে সিংগে ৱাংচুকৰ প্ৰথম পত্নী আছিল। জিগ্মে সিংগে ৱাংচুকে তেওঁৰ তিনিজনী ভগ্নীকো বিবাহ কৰিছিল; এই চাৰিওজনী ভগ্নীয়েই ৰাণী হিচাপে অভিহিত হোৱাৰ অধিকাৰ লাভ কৰিছিল।

জীৱনী

তেওঁৰ পিতৃ ইয়াব দাশো উগেন দৰ্জি (১৯২৯–২০১৬) উগেন একাডেমী (UA)-ৰ প্ৰতিষ্ঠাপক আৰু স্বত্বাধিকাৰী আছিল, আৰু এইখন ২০০২ চনৰ ৩ এপ্ৰিলত স্থাপিত হৈছিল। তেওঁৰ মাতৃ হৈছে য়ুম থুইজি জাম (জন্ম ১৯৩২)। থিম্ফু জিলাত অৱস্থিত য়ুম থুইজি জাম চেৰিটি স্কুলখন তেওঁৰ মাতৃৰ নামত নামকৰণ কৰা হৈছে।

আশি দৰ্জি ৱাংমো ৱাংচুক ভূটানৰ চতুৰ্থ ৰজা জিগ্মে সিংগে ৱাংচুকৰ প্ৰথমা পত্নী।

তেওঁ ভাৰতৰ কুৰ্সেয়ংস্থিত ছেইণ্ট হেলেনছ স্কুলত শিক্ষা গ্ৰহণ কৰিছিল।

তেওঁ প্ৰিন্সেছ আশি সোণাম দেচেন ৱাংচুক আৰু প্ৰিন্স দাশো জিগ্যেল উগেন ৱাংচুকৰ মাতৃ।

কৰ্মৰাজি

ৰাণী-মাতাই কবিতা আৰু ৰাষ্ট্ৰীয় বিষয়সমূহৰ ওপৰত ৰচিত ৰচনা-নিবন্ধৰ কেইবাখনো গ্ৰন্থ প্ৰায়োজনা আৰু সম্পাদনা কৰিছে। তেওঁ Of Rainbows and Clouds: a Story of Dasho Yab Ugyen Dorji নামৰ গ্ৰন্থখনৰ লেখিকা; এই গ্ৰন্থখনত ৰাণীৰ পিতৃ দাশো ইয়াব উগেন দৰ্জিৰ জীৱনৰ কাহিনী বৰ্ণিত হৈছে। তেওঁৰ দ্বিতীয় গ্ৰন্থ Treasures of the Thunder Dragon: A Portrait of Bhutan ব্যক্তিগত স্মৃতিচাৰণ, ইতিহাস, লোককথা আৰু ভ্ৰমণবৃত্তান্তৰ এক সংমিশ্ৰণ। তৃতীয় গ্ৰন্থ Dochula: A Spiritual Abode in Bhutan ভূটানৰ ড্ৰুক ৱাংগ্যেল কমপ্লেক্সৰ এক নথিভুক্তি, য’ত লুংচুত্সে লাখাং, ১০৮টা ড্ৰুক ৱাংগ্যেল স্তূপ, ড্ৰুক ৱাংগ্যেল লাখাং আৰু ড্ৰুক ৱাংগ্যেল ছে’ছু অন্তৰ্ভুক্ত।

তেওঁৰ নেতৃত্বত তাৰায়ানা ফাউণ্ডেশ্যনৰ জৰিয়তে কৰা সমাজকল্যাণমূলক কামৰ স্বীকৃতি স্বৰূপে, তেওঁক এটা আনুষ্ঠানিক সমাৰোহত পোপ ফ্ৰান্সিছ চেৰিটি এণ্ড লিডাৰশ্বিপ এৱাৰ্ড প্ৰদান কৰা হৈছিল।

সন্তান

ৰাণী মাতা আৰু প্ৰাক্তন ৰজাৰ যুগ্ম জীৱনৰ সাক্ষী দুগৰাকী সন্তান ক্ৰমে প্ৰিন্সেছ আশি সোণাম দেচেন ৱাংচুক (জন্ম: ৫ আগষ্ট ১৯৮১) আৰু প্ৰিন্স দাশো জিগ্যেল উগেন ৱাংচুক (জন্ম: ৬ জুলাই ১৯৮৪) আছে।

পৃষ্ঠপোষকতা

১৯৯৯ চনৰপৰা কৃষি আৰু পশুপালন মন্ত্ৰ্যালয়ৰ মুখ্য পৃষ্ঠপোষক।

“ভূটান ইক’চ: ড্ৰুকিউলৰ কলা আৰু সাহিত্য উৎসৱ”-ৰ মুখ্য পৃষ্ঠপোষক।

২০০০ চনৰপৰা শেৰুবৎসে কলেজৰ সন্মানীয় সভাপতি।

২০০৩ চনৰপৰা তাৰায়ানা ফাউণ্ডেশ্যন (TF)-ৰ প্ৰতিষ্ঠাপক আৰু সভাপতি।

২০০১ চনৰপৰা লোক ঐতিহ্য সংগ্ৰহালয় (ফেলচেই টোৱেনখিম)-ৰ পৃষ্ঠপোষক।

সন্মান

সংযুক্ত ৰাজ্যঃ
ইটালি কাৰিটাছ ইন ভেৰিতাটে ইণ্টাৰনেছনেলঃ দানশীলতা আৰু নেতৃত্বৰ বাবে পোপ ফ্ৰানচিছ বঁটা (২২ অক্টোবৰ ২০১৬)।

তথ্য সূত্ৰ

শ্ৰেণী:ভূটানৰ ব্যক্তি
চিলাপথাৰ টাউন মহাবিদ্যালয়

চিলাপথাৰ টাউন মহাবিদ্যালয় এখন সাধাৰণ স্নাতক মহাবিদ্যালয়। মহাবিদ্যালয়খন ১৯৯৩ চনত স্থাপিত কৰা হৈছে। এইখন ডিব্ৰুগড় বিশ্ববিদ্যালয়ৰ সৈতে জড়িত হৈ আছে। মহাবিদ্যালয়খন অসমত ধেমাজী জিলাৰ চিলাপথাৰত অৱস্থিত।

বিভাগসমূহ

কলা

অসমীয়া
ইংৰাজী
ইতিহাস
শিক্ষা
অৰ্থনীতি
দৰ্শন
ৰাজনীতি বিজ্ঞান
সমাজতত্ত্ব

তথ্যসূত্ৰ
মাৰ্টা ৰেপুলো ই গ্ৰাউ

মাৰ্টা ৰেপুলো ই গ্ৰাউ (জন্ম ১৯৭৬) এণ্ডোৰাৰ এগৰাকী কাটালান ভাষাৰ লেখিকা তথা কবি।

বাৰ্চিলোনাত জন্মগ্ৰহণ কৰা ৰেপুলো শীঘ্ৰেই লা ছেউ দ’ উৰ্গেললৈ স্থানান্তৰিত হয়। তেওঁ স্বায়ত্তশাসিত বাৰ্চিলোনা বিশ্ববিদ্যালয়ৰ পৰা ডিগ্ৰী লাভ কৰে।

পেছাগতভাৱে এগৰাকী সাংবাদিক হিচাপে তেওঁ নিজৰ কৰ্মজীৱনটো পাইৰেনীজৰ বিভিন্ন সংবাদ মাধ্যমৰ সৈতে যুক্ত হৈ কটাইছে; তাৰে ৰেডিঅ’ ছেউ, ওনা এণ্ডোৰা, আৰু এল পেৰিঅ’ডিক দ’ এণ্ডোৰা অন্যতম। তেওঁ আন্তঃৰাষ্ট্ৰীয় সাংস্কৃতিক ব্যৱস্থাপনা আৰু সহযোগিতাৰ ক্ষেত্ৰতো নিজৰ কৰ্মজীৱন গঢ়িছে। খুব কম বয়সতে তেওঁ লিখা আৰম্ভ কৰিছিল; ১৪ বছৰ বয়সতে জেনেৰালিটেট দে কাটালুনিয়াৰ দ্বাৰা অনুষ্ঠিত প্ৰতিযোগিতাত দ্বিতীয় বঁটা লাভ কৰিছিল। ২০০১ চনত তেওঁ Carícies de la lletra নামৰ এখন কবিতা সংকলন প্ৰকাশ কৰে। তেওঁ ক্ষুদ্ৰ সাহিত্যৰ ক্ষেত্ৰত বহুতো বঁটা লাভ কৰিছে।

বঁটা

তেওঁ লাভ কৰা বঁটাসমূহৰ ভিতৰত ২০০০ চনৰ আল্ট উৰ্গেলৰ কাউণ্টি কাউন্সিলৰ সংক্ষিপ্ত গল্প বঁটা অন্তৰ্ভুক্ত, আৰু ২০০১ চনৰ এণ্ডোৰা চৰকাৰৰ গণ গ্ৰন্থাগাৰৰ কবিতা প্ৰতিযোগিতাৰ ৰেকুল বঁটা অন্যতম।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:লেখিকা
শ্ৰেণী:এণ্ডোৰাৰ ব্যক্তি
শ্ৰেণী:কবি
শ্ৰেণী:সাংবাদিক
ব্ৰাহ্মণ

ব্ৰাহ্মণ প্ৰাচীন ভাৰতীয় সমাজৰ চাৰিটা বৰ্ণৰ ভিতৰত এক, যাক সাধাৰণতে বৈদিক সাহিত্যত ধৰ্মীয় আচাৰ, বেদ অধ্যয়ন আৰু যজ্ঞ সম্পাদনৰ সৈতে সংযোগ কৰা হৈছে। ব্ৰাহ্মণ বৰ্ণৰ উল্লেখ বৈদিক সাহিত্য, বিশেষকৈ ঋগ্বেদ আৰু পৰৱৰ্তী ধৰ্মশাস্ত্ৰসমূহত পোৱা যায়।

ঐতিহাসিক পটভূমি

ব্ৰাহ্মণ বৰ্ণৰ প্ৰাচীনতম পাঠ্য-উল্লেখ ঋগ্বেদৰ পুৰুষ সূক্তত পোৱা যায়, য’ত সমাজৰ চাৰিটা বৰ্ণক প্ৰতীকীভাৱে দৈবিক পুৰুষৰ বিভিন্ন অংগৰ পৰা উৎপন্ন হোৱা বুলি বৰ্ণনা কৰা হৈছে। বহু পণ্ডিতে এই সূক্তক ঋগ্বেদৰ অন্তিম স্তৰৰ সংযোজন বুলি বিবেচনা কৰে, যাৰ পৰা বৰ্ণ ব্যৱস্থাৰ ধাৰণাৰ পৰৱৰ্তী বিকাশৰ ইংগিত পোৱা যায়।

বৈদিক যুগত ভূমিকা

বৈদিক যুগত ব্ৰাহ্মণসকলৰ মুখ্য ভূমিকা আছিল যজ্ঞ সম্পাদন, মন্ত্ৰোচ্চাৰণ আৰু ধৰ্মীয় আচাৰ সংৰক্ষণ। বৈদিক সাহিত্যত ব্ৰাহ্মণক ধৰ্মীয় জ্ঞানৰ বাহক হিচাপে উপস্থাপন কৰা হৈছে। এই সময়ছোৱাত ব্ৰাহ্মণ পৰিচয় মূলতঃ ধৰ্মীয় কৰ্তব্য আৰু শিক্ষাৰ সৈতে সংযুক্ত আছিল, আৰু সামাজিক সংগঠনত তেওঁলোকৰ ভূমিকা প্ৰতীকী আৰু আচাৰমূলক আছিল।

পৰৱৰ্তী বিকাশ

অন্তিম বৈদিক যুগ আৰু পৰৱৰ্তী কালত ব্ৰাহ্মণ বৰ্ণৰ সামাজিক ভূমিকাই অধিক আনুষ্ঠানিক আৰু বিধানমূলক ৰূপ লয়। ধৰ্মশাস্ত্ৰসমূহত ব্ৰাহ্মণৰ কৰ্তব্য, অধিকাৰ আৰু আচৰণবিধি স্পষ্টভাৱে সংজ্ঞায়িত কৰা হয়। এই সময়ছোৱাত ব্ৰাহ্মণসকল ৰাজনৈতিক আৰু সামাজিক পৰামৰ্শদাতা হিচাপেও উপস্থিত থাকিবলৈ আৰম্ভ কৰে।

ঐতিহাসিক মূল্যায়ন

ব্ৰাহ্মণ বৰ্ণই ভাৰতীয় দৰ্শন আৰু জ্ঞান পৰম্পৰাত গুৰুত্বপূৰ্ণ ভূমিকা পালন কৰিছিল। উপনিষদসমূহৰ বহু লেখক আৰু প্ৰচাৰক ব্ৰাহ্মণ পৰম্পৰাৰ সৈতে সংযুক্ত আছিল বুলি পণ্ডিতসকলে মত প্ৰকাশ কৰিছে।

আধুনিক ইতিহাসবিদসকলে ব্ৰাহ্মণ বৰ্ণক একে সময়তে ধৰ্মীয়, সামাজিক আৰু বৌদ্ধিক পৰম্পৰাৰ বাহক হিচাপে বিশ্লেষণ কৰে। ব্ৰাহ্মণ পৰিচয়ে সময় আৰু স্থান অনুযায়ী বিভিন্ন ৰূপ লোৱা দেখা যায়।

তথ্য সংগ্ৰহ
শ্বিলং বিমানবন্দৰ

শ্বিলং বিমানবন্দৰ হৈছে ভাৰতৰ শ্বিলং, মেঘালয়ৰ উমৰৈ নামৰ ঠাইত অৱস্থিত এটা বিমানবন্দৰ। যি শ্বিলঙৰ পৰা প্ৰায় ৩০ কিলোমিটাৰ দূৰত অৱস্থিত।

ইতিহাস

বিমানবন্দৰটো ১৯৬০-ৰ দশকৰ মাজভাগত নিৰ্মাণ কৰা হৈছিল আৰু ১৯৭০-ৰ দশকৰ মাজভাগত কাৰ্যক্ষম হৈছিল। ২০০৯ চনত বিমানবন্দৰৰ সম্প্ৰসাৰণৰ বাবে ২২৪.১৬ একৰ মাটি অধিগ্ৰহণ কৰা হৈছিল। কামটো ২০০৯ চনৰ জুনমাহত আৰম্ভ হৈছিল আৰু ২০১০ চনৰ মে মাহত সম্পূৰ্ণ হৈছিল। নতুুুন টাৰ্মিনাল বিল্ডিংটো নিৰ্মাণ কৰোঁতে ₹৩০ কোটি খৰচ গৈছিল। আৰু এয়া ২০১১ চনৰ জুুুন মাহত সম্পূৰ্ণ হৈছিল।

2015 চনত, ভাৰতীয় বিমানবন্দৰ কৰ্তৃপক্ষক বিমানবন্দৰৰ অধিক সম্প্ৰসাৰণৰ বাবে ভূমি আৱণ্টন কৰা হৈছিল। 2017 চনত, এ.এ.আই.-য়ে শ্বিলঙত আন্তঃগাঁথনি উন্নীত কৰে, এটা ইনষ্ট্ৰুমেণ্ট লেণ্ডিং চিষ্টেম (আই.এল.এছ.) স্থাপন, দুটা ইন্ধন ভৰ্তি সুবিধা নিৰ্মাণ, ৰানৱে সম্প্ৰসাৰণ আৰু উৰণ-পথৰ বাধা আঁতৰ কৰে। বিমানবন্দৰটোৱে জুন ২০১৯ ত ভাৰতীয় ডিজিচিএৰ পৰা ইয়াৰ শ্ৰেণী ৩চি অনুজ্ঞাপত্ৰ লাভ কৰিছিল, যাৰ ফলত কিউ৪০০/এটিআৰ ৭২ বিমানৰ পৰিচালনাৰ অনুমতি দিয়া হৈছিল। ইণ্ডিগ'ই ২০ জুলাই ২০১৯ তাৰিখে শ্বিলঙৰ পৰা কলকাতা বিমানবন্দৰৰ পৰা দৈনিক বিমানেৰে উড়ান আঁচনিৰ অধীনত এটিআৰ-৭২ ব্যৱহাৰ কৰি কাম আৰম্ভ কৰিছিল।

বৰ্তমানৰ ৬,০০০ ফুটৰ ৰানৱেটো প্ৰায় ৮,০০০ ফুটলৈ সম্প্ৰসাৰিত কৰাৰ পৰিকল্পনা কৰা হৈছিল যাতে বোয়িং ৭৩৭ আৰু এয়াৰবাছ এ৩২০ ৰ দৰে সংকীৰ্ণ বডী জেট বিমানপৰিচালনাৰ সুবিধা হয়। অৱশ্যে, ইয়াৰ বাবে ৰানৱে সম্প্ৰসাৰিত হোৱাৰ পিছত বিমানৰ ওচৰলৈ অহাৰ পথত আহিব লগা হিললকৰ গোটবোৰ কাটিব লাগিব। এই বাধা আঁতৰোৱাৰ ব্যয় আছিল ₹৮,০০০ কোটি। মেঘালয়ৰ মুখ্যমন্ত্ৰীয়ে কৈছিল যে সেই ব্যয়ত বিমানবন্দৰৰ সম্প্ৰসাৰণৰ সৈতে আগবাঢ়ি যোৱাটো কঠিন হ'ব।

এয়াৰলাইন আৰু গন্তব্যস্থানসমূহ

বাহ্যিক সংযোগসমূহ

ভাৰতীয় বিমানবন্দৰ প্ৰাধিকৰণৰ অফিচিয়েল চাইট

তথ্য উৎস

শ্ৰেণী:মেঘালয়ৰ বিমানবন্দৰ
ছু মিন

ছু মিন , ৰোড ট্ৰিপ আন্টি নামেৰে পৰিচিত চীনৰ অন্যতম বিশিষ্ট নাৰীবাদী আইকন আৰু প্ৰভাৱশালী মহিলা যাৰ ১৮০,০০০ মাইলতকৈও অধিক দূৰত্বত গাড়ী চলোৱা ভিডিঅ’ ডায়েৰীয়ে মহিলাসকলক শ্বাসৰুদ্ধকৰ বিবাহ আৰু নিৰ্যাতনমূলক সম্পৰ্ক এৰিবলৈ অনুপ্ৰাণিত কৰিছে।

তেওঁৰ কাহিনীক লাইক এ ৰলিং ষ্টোন (出走的决心) নামৰ এখন চিনেমালৈ ৰূপান্তৰিত কৰা হৈছে আৰু ২০২৪ চনত বিবিচিৰ ১০০ উইমেনত তেওঁক প্ৰেৰনাদায়ক মহিলাৰ তালিকাত অন্তভুক্ত কৰিছে।

জীৱনী

১৯৬৪ চনত তিব্বতৰ চাংডু ছিজাং স্বায়ত্তশাসিত অঞ্চলত ছু মিনে জন্মগ্ৰহণ কৰে।

বিবাহৰ পিছৰ জীৱন ছুৱে আশা কৰা ধৰণে জীৱনটো সুখী নাছিল। তেওঁৰ স্বামীয়ে নিৰ্যাতন চলাইছিল, আৰু ডৌইনত শ্বেয়াৰ কৰা এটা ভিডিঅ’ত ছুক মৰিয়াই আঘাত কৰা বুলি নিজেই স্বীকাৰ কৰিছিল। তাই প্ৰতিশ্ৰুতি দিছিল যে নাতি-নাতিনীক কিণ্ডাৰগাৰ্টেন পোৱালৈকে চোৱা-চিতা কৰাত সহায় কৰিব কিন্তু তাৰ পিছত তাই তাৰ পৰা গুচি যাবই লাগিব।তেওঁ পেঞ্চনৰ টকা কেইটাৰৰ ওপৰত মিতব্যয়ীভাৱে জীৱন-যাপন কৰিবলৈ টান পায় ভাবিলে যে ভিডিঅ’ ব্লগ বনালে হয়তো কিছু ধন উপাৰ্জন কৰিব পাৰিব। কিন্তু সেই ভিডিঅ’ ব্লগ বোৰ ভাইৰেল হৈ যাব বুলি তেওঁ কল্পনাও কৰা নাছিল। কিন্তু প্ৰথমতে তেওঁৰ স্বামীয়ে বিচ্ছেদ মানিবলৈ অস্বীকাৰ কৰিছিল। আৰু আদালতে সাধাৰণতে মহিলাৰ অধিকাৰৰ বিপৰীতে সামাজিক স্থিতিশীলতাৰ বাবে বিবাহৰ অখণ্ডতাক সুৰক্ষিত কৰে। ছবিখনত স্বামীৰ ভূমিকাত অভিনয় কৰা অভিনেতাজনে “সংযত” অভিনয় কৰাৰ বাবে সমালোচনাৰ সন্মুখীন হৈছিল, কিন্তু পৰিচালক য়িন লিচুয়ানে স্বীকাৰ কৰিছিল যে কোনো পুৰুষ অভিনেতাই এনে চৰিত্ৰত অভিনয় কৰিবলৈ আগ্ৰহ দেখুওৱা নাছিল।ছবিখনে ডুবানত ১০ৰ ভিতৰত ৮.৬ গড় ৰেটিং লাভ কৰি বেছিভাগেই ইতিবাচক প্ৰতিক্ৰিয়া লাভ কৰে। তথাপিও ছবিখনে দেশজুৰি এক আলোচনাৰ সূচনা কৰে আৰু বহুতে মন্তব্য কৰে যে এই ছবিখনে তেওঁলোকৰ সমাজক নতুন দৃষ্টিভংগীৰে চাবলৈ প্ৰেৰণা দিছে।

২০২৪ চনৰ ডিচেম্বৰ মাহত ছু মিনক বিবিচিৰ BBC-ৰ “ ১০০ মহিলা ” তালিকাত অন্তৰ্ভুক্ত কৰা হয়, য’ত ১০০ গৰাকী অনুপ্ৰেৰণা যোগোৱা মহিলা নাম প্ৰকাশ কৰা হৈছিল।

তথ্যসূত্ৰ
২

শ্ৰেণী:সংখ্যা

গণিতত ২

২ এটি চফী জাৰ্মেইন্ যুগ্ম সংখ্যা।, এটি ৰামানুজ যুগ্ম সংখ্যা

২ৰ গুণনীয়ক

২ৰ দুটা গুণনীয়ক আছে-- ১ আৰু ২ অৰ্থাৎ ২ এটি মৌলিক সংখ্যা। ২ আতাইতকৈ সৰু মৈলিক সংখ্যা আৰু একমাত্ৰ যুগ্ম মৌলিক সংখ্যা

২ৰে বিভাজ্য সংখ্যা

২ৰে বিভাজ্য যিকোনো সংখ্যাকে 'যুগ্ম সংখ্যা বোলে। যদি কোনো সংখ্যাৰ এককৰ ঘৰত ০,২,৪,৬ বা ৮ থাকে, তেনেহ'লে সেই সংখ্যাটো যুগ্ম, বা ২ৰে বিভাজ্য।

লগতে চাওক

তথ্য সংগ্ৰহ
মহাকালী

মহাকালী (, ) হৈছে সময়, মৃত্যু আৰু বিনাশৰ হিন্দু মাতৃ দেৱী। তেওঁ বাস্তৱতা আৰু অস্তিত্বৰ দেৱতা মহাকালৰ সহধৰ্মী। সংস্কৃতত মহাকালী হৈছে মহাকালৰ (শিৱৰ এটি ৰূপ, যাক মৃত্যু বুলিও কল্পনা কৰা হয়) স্ত্ৰীলিঙ্গ ৰূপ। দেৱী কালী বা তেওঁৰ অন্য সকলো ৰূপেই হৈছে মহাকালীৰ বিভিন্ন ৰূপ।

অৰ্থ

বিভিন্ন পৌৰণিক তথা তান্ত্ৰিক হিন্দু ধৰ্মগ্ৰন্থত (শাস্ত্ৰ) মহাকালীৰ উল্লেখ আছে। এই সকলোবোৰ গ্ৰন্থতে তেওঁ বিভিন্নধৰণে আদি শক্তি-দেৱী দুৰ্গা হিচাপে চিত্ৰিত হৈ আছে। ইয়াৰ লগতে তেওঁক মহাবিশ্বৰ প্ৰাথমিক শক্তি তথা চূড়ান্ত বাস্তৱতাৰ দেৱীৰ ৰূপত বৰ্ণনা কৰা হৈছে। উক্ত বিশ্বাস অনুযায়ী তেওঁ ব্ৰহ্মাৰ সৈতে অভিন্ন। ইয়াৰ লগতে তেওঁ প্ৰকৃতি (নাৰী) বা বিশ্ব হিচাপে পৰিচিত হয় যি পুৰুষ চেতনাৰ বিপৰীত। আকৌ, সংখ্যা দৰ্শনত, তেওঁক মহাদেৱী দুৰ্গাৰ তিনিটা ৰূপৰ ভিতৰত এটা হিচাপে উপস্থাপন কৰা হয়। এই ব্যাখ্যাত, মহাকালীয়ে তমস বা জড়তাৰ শক্তিক উপস্থাপন কৰে। শক্তিবাদৰ (হিন্দু ধৰ্মৰ যি শাখাত দেৱী দুৰ্গাক অন্যান্য দেৱদেৱীৰ মাজত সৰ্বোচ্চ স্থান দিয়া হয়) মূল গ্ৰন্থ হিচাপে বিবেচনা কৰা হয় দেৱীমাহাত্ম্যম্ ("দেৱীৰ মাহাত্ম্য") -ক। ইয়াত সকলো দেৱ দেৱীৰ প্ৰধান হিচাপে ত্ৰিদেৱীক (মহাসৰস্বতী, মহালক্ষ্মী আৰু মহাকালী) বিবেচনা কৰা হয়। ইয়াৰে তিনজনৰ ভিতৰত মহাকালীক প্ৰথম পৰ্বত নিৰ্ধাৰিত কৰা হয়। তেওঁক এক বিমূৰ্ত শক্তি আৰু বিষ্ণুৰ যোগনিদ্ৰা হিচাপে বৰ্ণনা কৰা হৈছে। যেতিয়া ব্ৰহ্মাই তেওঁক অনুৰোধ কৰে, তেতিয়া তেওঁ বিষ্ণুৰ পৰা উত্থিত হৈছিল আৰু তাৰ পিছত তেওঁ মধু-কৈতাভ নামৰ অসুৰক বধ কৰিছিল। তেওঁ সময়ৰ দেৱী।

তথ্য সংগ্ৰহ

The Goddess Kali of Kolkata by Shoma A. Chatterji
Encountering The Goddess: A Translation of the Devi-Mahatmya and a Study of Its Interpretation by Thomas B. Coburn
Dictionary of Hindu Lore and Legend by Anna Dallapiccola
Kali: The Black Goddess of Dakshineswar by Elizabeth Usha Harding
In Praise of The Goddess: The Devimahatmyam and Its Meaning by Devadatta Kali
Hindu Goddesses: Vision of the Divine Feminine in the Hindu Religious Traditions by David Kinsley
Tantric Visions of the Divine Feminine by David Kinsley
The Sword and the Flute: Kali & Krsna by David Kinsley
Offering Flowers, Feeding Skulls: Popular Goddess Worship in West Bengal by June McDaniel
Encountering Kali: In the Margins, at the , in the West by Rachel Fell McDermott
Mother of My Heart, Daughter of My Dreams: Kali and Uma in the Devotional Poetry of Bengal by Rachel Fell McDermott
Kali: The Feminine Force by Ajit Mookerjee
Seeking Mahadevi: Constructing the Identities of the Hindu Great Goddess Edited by Tracy Pintchman
The Rise of the Goddess in the Hindu Tradition by Tracy Pintchman
Kali Puja by Swami Satyananda Saraswati
Grace and Mercy in Her Wild Hair: Selected Poems to the Mother Goddess by Ramprasad Sen
Aghora, at the Hand of God by Robert E. Svoboda

বাহ্যিক সংযোগ

Shri mahakali chalisa

শ্ৰেণী:হিন্দু দেৱী
চুখাম্‌ফা

চাওফা চুখাম্‌ফা বা চ্যু-খাম-ফা ১৫৫২ খ্ৰীষ্টাব্দত (বাপেকক গড়গঞাঁ ৰজাৰ পিছতে) আহোম ৰাজপাটত উঠিছিল। এবাৰ চিকাৰলৈ যাওঁতে হাতীৰ পৰা এওঁৰ ভৰি এখন খোৰা হৈছিল। সেইবাবে এওঁক খোৰা ৰজাও বোলে। সাতজন আহোম কোঁৱৰ লগ লাগি চুখাম্‌ফাক মাৰিবলৈ ষড়যন্ত্ৰ কৰিছিল। কিন্তু ডাঙৰীয়াসকলৰ পৰামৰ্শত ৰজাই কোঁৱৰ কেইজনৰ কোনো অনিষ্ট নকৰি এৰি দিছিল। কিছু দিনৰ পাছত এই কেইজনে পুনৰ বিদ্ৰোহ আচৰণ কৰি ধৰা পৰিছিল। সেইবাৰ খোৰা ৰজাই তেওঁলোকক মৃত্যুদণ্ড বিহিছিল।

ৰাজত্বকাল

পশ্চিম ফালৰ পৰা আহোম ৰাজ্য যাতে কোনোৱে আক্ৰমণ কৰিব নোৱাৰে তাৰ বাবে চুখাম্‌ফাই বোৰ্কা আৰু সলাত নিৰ্মাণ কৰাইছিল। এওঁৰ দিনত নৰা, চুতীয়া আৰু নগা কিছুমানে বিদ্ৰোহ কৰিছিল। কিন্তু সকলোকে তেওঁ দমন কৰি ৰাখিবলৈ সক্ষম হৈছিল। চুখাম্‌ফাৰ দিনতে অসমত বহুতো প্ৰাকৃতিক দুৰ্যোগ ঘটিছিল। এবাৰ ডাঙৰ ভূঁইকঁপ হোৱাৰো লগতো এবাৰ ডাঙৰ বানপানীও হৈছিল। এবাৰ এজাক কাকতি ফৰিঙে শস্য নষ্ট কৰিছিল।

কোঁচৰ লগত যুঁজ

খোৰা ৰজাৰ দিনতে কোঁচৰ লগত আহোমৰ বিবাদ লাগিছিল। কোঁচ ৰজাই টেপু নামেৰে এজন মানুহক আহোম ৰজাৰ বিৰুদ্ধে পঠিয়াইছিল। টেপু উজাই গৈ দিখৌ পাইছিলগৈ। আহোম সৈন্যই কোঁচ সৈন্যক বাধা দিছিল যদিও কিছুদিন পাছতে চিলাৰায় আহি যুঁজত লগ লগাত আহোম সৈন্যৰ পৰাজয় হৈছিল। চুখাম্‌ফা ডা-ডাঙৰীয়াৰ সৈতে নামৰূপৰ চৰাইখোৰোঙলৈ পলাই গৈছিল। চিলাৰায়ে গড়গাঁও দখল কৰিছিল। সেয়ে চুখাম্‌ফাই সন্ধিৰ বাবে আইখেক বুঢ়া গোঁহাইক সন্ধিৰ বাবে পঠিয়াইছিল। চিলাৰায়ে ৰজাৰ বদলি কেইজনমান কোঁৱৰ লৈ নিজ ৰাজ্যলৈ উলটি গৈছিল। এই সকল কোঁৱৰৰ মাজত ৰজাৰ ভায়েক চুগাম কোঁৱৰো আছিল। গৌড়ৰ নবাবৰ হাতত পৰাজিত হোৱাৰ পিছত নৰনাৰায়নে চুগাম কোঁৱৰ সহিতে আন আন আহোম কোঁৱৰ কেইজনক নিজ ৰাজ্যলৈ ওভতাই পঠিয়াইছিল আৰু আহোমৰ লগত প্ৰীতিৰ ভাৱ দেখুৱাইছিল।

প্ৰবাদ আছে যে, আহোম ৰজাই এবাৰ কোঁচৰ যুদ্ধলৈ কিছুমান সৈন্যৰ লগুণ পিন্ধাই কপিলা গাইৰ পিঠিত তুলি পঠিয়াইছিল। চিলাৰায় বৰ ধাৰ্মিক লোক আছিল; তেওঁ গো-ব্ৰাহ্মণ বধৰ ভয়ত সেইবাৰ যুদ্ধ কৰাৰ পৰা বিৰত আছিল।

মৃত্যু

১৬০৩ খ্ৰীষ্টাব্দত খোৰা ৰজাৰ মৃত্যু হয়।

তথ্য সংগ্ৰহ

শ্ৰেণী:টাই-আহোম শাসক
ভাল্লাম কালি

ভাল্লাম কালি ভাৰতৰ কেৰালাত প্ৰচলিত পৰম্পৰাগত নাও খেল। আক্ষৰিক ভাবে ভাল্লাম কালি মানে নাও খেল। এইটো মুখ্যতঃ বসন্তত কৃষিভিত্তিক উৎসৱ ওনামৰ সময়ত পতা কৰা হয়। ভাল্লাম কালিত বহু প্ৰকাৰৰ বৈঠাযুক্ত দীঘল নৌকা আৰু 'সাপৰ নাও'ৰ নাওখেলৰ প্ৰতিযোগিতা অন্তৰ্ভুক্ত আছে। প্ৰতিটো দলে নেহৰু ট্ৰফীৰ বাবে প্ৰায় ৬ লাখ টকা ব্যয় কৰে।

চুনদান ভাল্লাম বা 'সাপ নাও' প্ৰায় ৩০-৩৫ মিটাৰ (১০০-১২০ ফুট) দীঘল আৰু ৬৪ বা ১২৮ বৈঠাযুক্ত নাও খেল হৈছে ইয়াৰ মুখ্য অনুষ্ঠান। সেয়েহে ভাল্লাম কালিক সাপৰ নাও খেল বুলিও কোৱা হয় আৰু ই এক মুখ্য পৰ্যটকৰ আকৰ্ষণ। নাওখেল বিভিন্ন অনুষ্ঠানত অংশগ্ৰহণ কৰা অন্যান্য প্ৰকাৰৰ নাও হৈছে চুৰুলান ভাল্লাম, ইৰুট্টুকুথি ভাল্লাম, ওডিআই ভাল্লাম, ভেপপুৰ ভাল্লাম, ভাদাক্কানোডি ভাল্লাম আৰু কোচু ভাল্লাম। নেহৰু ট্ৰফী নাও খেল হৈছে ভাৰতৰ কেৰালাৰ আলাপুঝাৰ ওচৰৰ পুন্নমাদা হ্ৰদত অনুষ্ঠিত এক জনপ্ৰিয় ভাল্লাম কালি অনুষ্ঠান।

ইতিহাস

১৩ শতিকাৰ আৰম্ভণিতে কেৰালাৰ কায়মকুলম আৰু চেম্বাকাচেৰীৰ সন্মুখৰ ৰাজ্যবোৰৰ মাজত যুদ্ধৰ সময়ত চেম্বাকাচেৰীৰ ৰজা দেৱনাৰায়ণে চুনদান ভাল্লাম নামৰ এখন যুদ্ধ নাও নিৰ্মাণৰ দায়িত্ব দিছিল। তেওঁ সেই সময়ৰ এজন বিখ্যাত কাঠমিস্ত্ৰীক এই কামৰ দায়িত্ব দিছিল। সেয়েহে এই সাপ আকৃতিৰ নাও সৃষ্টিৰ কাৰিকৰী পদ্ধতিবোৰ প্ৰায় ৮ শতাব্দী পুৰণি। আজিও ব্যৱহাৰ হৈ থকা সাপৰ নাওবোৰৰ ভিতৰত পাৰ্থসাৰথি চুনদান হৈছে আটাইতকৈ পুৰণি মডেল।

ভাল্লাম কালি মুখ্যতঃ শৰতৰ কৃষিভিত্তিক উৎসৱ ওনামৰ সময়ত অনুষ্ঠিত কৰা হয়। চুনদান ভাল্লাম নাওখেল ইয়াৰ মুখ্য অনুষ্ঠান। ভাল্লাম কালিত কেৰালাৰ আন বহু পৰম্পৰাগত বৈঠাযুক্ত নাও খেল অন্তৰ্ভুক্ত আছে আৰু ই ৰাজ্যখনৰ অন্যতম মুখ্য পৰ্যটক আকৰ্ষণ।

ভাঞ্চিপাট্টু

ভাঞ্চিপাট্টু হৈছে মালায়ালম ভাষাৰ কবিতাৰ ৰূপ যি সাধাৰণে ভাল্লাম কালি আৰু সম্পৰ্কিত উৎসৱৰ সময়ত গীত হিচাপে ব্যৱহাৰ কৰা হয়। আৰনমুলা উথৰাত্তাদি ভাল্লাম কালি সময়ত অনুষ্ঠানত ইয়াৰ গুৰুত্বৰ বাবে অংশগ্ৰহণকাৰীসকলে ভাঞ্চিপাট্টু সম্পাদন কৰে। ৰামপুৰাথু ৱাৰিয়াৰক ভাঞ্চিপাট্টুৰ বিখ্যাত অগ্ৰণী বুলি গণ্য কৰা হয়।

সময়

ভাল্লাম কালি বা কেৰালা খেল মুখ্যতঃ ওনামৰ সময়ত পৰিচালনা কৰা হয়, যি সাধাৰণতে আগষ্ট আৰু ছেপ্টেম্বৰত পৰে। কেৰালাত, জুলাই আৰু ছেপ্টেম্বৰ মাহৰ ভিতৰত চাৰিটা মুখ্য নাও খেল অনুষ্ঠিত হয়। এই সকলোবোৰ এলেপি চহৰ আৰু ইয়াৰ আশে-পাশে অনুষ্ঠিত হয়। সেই চাৰিটা হৈছে:
নেহৰু ট্ৰফী ৰেচ
পেইপড জালটাভাম
আৰনমুলা নাও খেল
চম্পাকুলম মুলাম

তদুপৰি বিভিন্ন অঞ্চলত কেইবাটাও সৰু-ডাঙৰ নাও খেল অনুষ্ঠিত হয়। ঠাই ভেদে খেলৰ নীতি নিয়ম, নাৱৰ আকৃতি আৰু সংগীতৰ ভিন্নতা পৰিলক্ষিত।

চিত্ৰ বিথিকা

তথ্য উৎস

বাহ্যিক সংযোগ

বিভিন্ন নাও খেলে দিন আৰু তাৰিখ আৰু পৰ্যটকৰ বাবে তথ্য
আৰানমূলা
নেহৰু ট্ৰফী নাও খেল

শ্ৰেণী:পৰম্পৰাগত ক্ৰীড়া
শ্ৰেণী:কেৰালা
টেনেট

টেনেট ২০২০ চনত মুক্তিপ্ৰাপ্ত তথা ক্ৰিষ্টোফাৰ ন'লানৰ দ্বাৰা পৰিচালিত এখন এক্সন-থ্ৰীলাৰ তথা কল্পবিজ্ঞান বিষয়ক চলচ্চিত্ৰ। তৃতীয় বিশ্বযুদ্ধ প্ৰতিৰোধ কৰাৰ অৰ্থে এজন গোপন এজেণ্টে কিদৰে সময়ৰ শৰৰ (Arrow of time) সৈতে হেতালি খেলে তাকেই চলচ্চিত্ৰখনত দেখুওৱা হৈছে।

সংলাপসমূহ

নায়ক

মই উপলব্ধি কৰিছিলোঁ যে মই তোমাৰ বাবে কাম কৰা নাছিলোঁ, আমি দুয়ো মোৰ বাবে কাম কৰি আহিছোঁ।
মোৰ প্ৰলোভন ক্ষমতাৰ বিষয়ে আপোনাৰ হয়তো এটা স্ফীত ধাৰণা আছে।

নীল

আমিয়েই সেই মানুহখিনি যিয়ে পৃথিৱীখনক যিটো হ’ব পাৰে তাৰ পৰা ৰক্ষা কৰি আছো৷ কি হ’ব পাৰে পৃথিৱীয়ে কেতিয়াও গম নাপাব। আনকি তেওঁলোকে গম পালেও, তেওঁলোকে কোনো গুৰুত্ব নিদিব। কাৰণ যিটো বোমা বিস্ফোৰণ নহ’ল, সেই বোমাটোৰ কথা কোনেও গুৰুত্ব নিদিয়ে, কেৱল যিটো বোমা বিস্ফোৰণ হ’ল, তাৰ কথাতহে গুৰুত্ব দিব। এইটোৱেই সেইটো বোমা যিটো বিস্ফোৰণ নহ’ল, কোনেও গম নোপোৱা বিপদটো কিন্তু বাস্তৱ আছিল; সেইটোৱেই হৈছে পৃথিৱীখন সলনি কৰাৰ প্ৰকৃত শক্তি থকা বোমাটো৷
আৰম্ভণিতে লগ পাম, বন্ধু!
অতীতত আপোনাৰ এটা ভৱিষ্যত আছে। বছৰ বছৰ আগতে মোৰ বাবে, এতিয়াৰ পৰা বছৰ বছৰ পাছত আপোনাৰ বাবে।
“যি হ’ল হ’ল আৰু।” যিটো পৃথিৱীৰ যান্ত্ৰিকতাৰ ওপৰত বিশ্বাসৰ এক বহিঃপ্ৰকাশ। এইটো একো নকৰাৰ কোনো অজুহাত নহয়৷
মিছা কথা কোৱাই হৈছে মানক কাৰ্য্যকৰী পদ্ধতি।

প্ৰিয়া

তুমি পৃথিৱীখনক নতুন ধৰণে চাবলৈ আৰম্ভ কৰিব লাগিব।
বিশ্বক টেনেটৰ প্ৰয়োজন।

কথোপকথন

টেগলাইন

সময় শেষ হৈ যায়।

লগতে চাওক

ডক্টৰ ষ্ট্ৰেইঞ্জ

উৎস

শ্ৰেণী:ইংৰাজী চলচ্চিত্ৰ
প্ৰিন্সেছ দুদু

প্ৰিন্সেছ দুদু (জন্ম ২০ অক্টোবৰ ১৯৭৮, বেনিন চিটি) হৈছে নাইজেৰিয়াৰ এগৰাকী টাইকোৱাণ্ডো খেলুৱৈ, যিয়ে মহিলাৰ হেভিওয়েইট শাখাত প্ৰতিযোগিতা কৰিছে। তেওঁ ২০০৩ অল-আফ্ৰিকা গেমছত ৭২ কিঃ গ্ৰামৰ ওপৰৰ শাখাত সোণৰ পদক লাভ কৰিছিল আৰু ২০০৪ গ্ৰীষ্মকালীন অলিম্পিকত নাইজেৰিয়াৰ প্ৰতিনিধিত্ব কৰিছিল।

ডুদুৱে ২০০৪ গ্ৰীষ্মকালীন অলিম্পিকত নাইজেৰিয়াৰ হৈ মহিলা হেভিওয়েইট (+৬৭ কিঃ গ্ৰাম) শাখাত প্ৰতিযোগিতা কৰিবলৈ যোগ্যতা অৰ্জন কৰিছিল। তেওঁ মাৰকোৰ্কোৰিৰ মুনিয়া বুৰ্গুইগৰ পিছত দ্বিতীয় স্থান অধিকাৰ কৰি কাইৰো, মিছৰত অনুষ্ঠিত আফ্ৰিকান অলিম্পিক যোগ্যতা প্ৰতিযোগিতাৰ জৰিয়তে স্থান লাভ কৰিছিল।

তেওঁৰ প্ৰথমখন খেলতে জৰ্ডানৰ নাদিন দাৱানিৰ বিপক্ষে ৯-১২ ব্যৱধানত পৰাজিত হয় আৰু পুনৰ্প্ৰৱেশৰ সুযোগ নাপায়।

বাহ্যিক সংযোগ

অলিম্পিক.org ত প্ৰিন্সেছ দুদু

তথ্যসূত্ৰ

শ্ৰেণী:ক্ৰীড়াবিদ